Биыл 1-4 сыныптағы барлық оқушыға тегін ыстық тамақ беріледі
DATE: 10:07, 14 Тамыз 2023 | GMT +5
TITLE: Биыл 1-4 сыныптағы барлық оқушыға тегін ыстық тамақ беріледі
URL: https://kaz.inform.kz/news/biyl-1-4-synyptagy-barlyk-okushyga-tegin-ystyk-tamak-beriledi_a4100795/
META: DATE: 10:07, 14 Тамыз 2023 | GMT +5
TOTAL WORDS: 129
AUTHOR(S):
TEXT: «Мемлекет басшысының тапсырмасы бойынша биыл 1 қыркүйектен бастап аз қамтылған отбасылардан шыққан 1, 5 миллионнан астам оқушыны, сондай-ақ әлеуметтік мәртебесіне қарамастан бастауыш сынып оқушыларын тегін тамақтандырумен қамту жоспарланған», - делінген Оқу-ағарту министрлігі Балалардың құқықтарын қорғау комитетінін мәліметінде. Республика бойынша тегін тамақтану құны орта есеппен 577 теңгені құрайды, ең жоғары баға Алматы қаласында – 800 теңге. «Алдыңғы жылдары 1-4 сынып оқушыларын тегін тамақпен қамту 56, 6% құрады. Бұл Астана, Алматы және Шымкент қалаларының, Павлодар, Батыс Қазақстан, Қарағанды, Ұлытау, Қызылорда және Атырау облыстарының оқушылары болды. Мемлекет басшысының тапсырмасын орындау мақсатында қалған өңірлердің оқушыларын тегін тамақпен қамтамасыз ету бойынша жұмыстар жүргізілді. Осылайша жаңа оқу жылынан бастап 100% көрсеткішке қол жеткізілетін болады», - деді Балалардың құқықтарын қорғау комитеті басқармасының басшысы Дана Мақтаева. Айтылып өткендей, бүгінде министрлік мектептегі тамақтану сапасын арттыру мәселесін пысықтап жатыр
